อาเจียนออกมาเป็นสีดำ การอาเจียนเกิดขึ้นหลังจากรับประทานอาหารเช้าที่โรงแรม ประมาณ 6 ชม. ไม่มีอาการอะไรแทรกซ้อน นอกจากเวียนหัว
สวัสดีค่ะ อาการอาเจียนออกมาเป็นสีดำๆ ไม่มีอาการอะไรอย่างอื่นชัดเจนนั้น อาจจะเกิดจาก ภาวะอาหารเป็นพิษและอาเจียนออกมาเป็นสีคล้ายอาหารที่กินเข้าไปได้ หรือถ้าอาเจียนเป็นเลือดปน มักจะอาเจียนรุนแรงนำมาก่อนหน้านี้หลายๆครั้ง หรือมีโรคตับแข็งเรื้อรังร่วมด้วย สาเหตุอื่นๆที่อาจเป็นไปได้เช่น การมีกรดไหลย้อน กระเพาะอาหารอักเสบ มีแผลในกระเพาะอาหาร การมีถุงน้ำดีอักเสบ ไส้ติ่งอักเสบ โดยถ้าเป็นไส้ติ่งอักเสบจะปวดท้องน้อยด้านขวามากอย่างชัดเจนร่วมด้วยจากที่กล่าวมาถ้าเป็นครั้งเดียว ตอนนี้หยุดไปแล้ว อาการโดยรวมดี อาจจะสังเกตอาการไปก่อน ดื่มน้ำเปล่าสะอาดตามไปมากๆ รับประทานอาหารอ่อนๆและสุกสะอาดจนกว่าอาการจะหายขาดแต่หากอาการเป็นมากขึ้นเรื่อยๆ อาเจียนเยอะไม่หยุด ออกมาเป็นสีดำหรือลิ่มเลือดปน แสบร้อนอก ปวดท้องมาก มีไข้ ควรไปพบแพทย์